***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2021-2022 нче уку елы)

**7 нче сыйныф**

**Үткәрү вакыты – 90 минут**

**Максималь балл – 46**

**I. Тестлардан дөрес җавапны билгеләгез.**

1. Басымы соңгы иҗеккә төшкән сүзне билгеләгез. **(2 балл)**

а) *татарча*;

ә) *ничәнче*;

б) *ашаганчы*;

в) *укытучы*.

2. Хәрефләр белән авазлар саны тигез булган сүзне билгеләгез. **(2 балл)**

а) *егет*;

ә) *юрган*;

б) *төньяк;*

в) *табигать*.

3. Фразеологизмның мәгънәсе дөрес күрсәтелгән рәтне билгеләгез. **(2 балл)**

*сай йөзү*

а) *начар йөзү*;

ә) *оста йөзү*;

б) *качу*;

в) *белмәү*.

4. Рус алынмасын билгеләгез. **(2 балл)**

а) *өстәл*;

ә) *полиция*;

б) *концерт*;

в) *галим.*

5. Кыскартылган сүзне билгеләгез. **(2 балл)**

а) *суыткыч*;

ә) *драмтүгәрәк*;

б) *җил-буран*;

в) *дәү әти*.

6. Чама санын билгеләгез. **(2 балл)**

а) *бишенче*;

ә) *икешәр*;

б) *унлап*;

в) *дүртәү*.

7. Рәвешне билгеләгез. **(2 балл)**

а) *җырлый*;

ә) *татар*;

б) *икенче*;

в) *икеләтә*.

8. Билгеләү алмашлыгын билгеләгез. **(2 балл)**

а) *кем;*

ә) *һәркем;*

б) *кемдер;*

в) *һичкем.*

**II. Теоретик бирем.**

Күпнокталар урынына тиешле сүзләрне өстәп языгыз. **(6 балл)**

*Сузык авазлар ике төркемгә бүленә:* ***................*** *һәм нечкә. К хәрефе ике авазны белдерә: [****.....****], [къ]. Сүзлекләр төзү турындагы фән* ***.......................*** *дип атала. Парлы сүзләр һәрвакыт* ***...................*** *аша языла. XX, VI –* ***.............*** *цифрлары. Сап-сары –* ***.............................*** *дәрәҗәсендәге сыйфат.*

**III. Гамәли-иҗади бирем.**

1. Текстны татар теленә тәрҗемә итегез. **(16 балл)**

*У нас есть кошка. Её зовут Мурка. Мурка чёрная, только лапки и хвостик белые. Шёрстка мягкая. Хвост длинный, пушистый, а глаза жёлтые, как огоньки.*

*У Мурки пять котят. Мурка и котята живут в корзинке. Корзина у них очень большая. Всем котятам удобно и тепло.*

*Ночью Мурка охотиться на мышей, а котята сладко спят.*

2. Сез нинди йорт хайванын яратасыз? Шул хакта 8 җөмлә төзеп языгыз. **(8 балл)**