***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2021-2022 нче уку елы)

**9 нчы сыйныф**

**Үткәрү вакыты – 120 минут**

**Максималь балл – 52**

**I. Тестлардан дөрес җавапны билгеләгез.**

1. Иренләшмәгән сузык авазны билгеләгез. **(2 балл)**

а) [ә];

ә) [о];

б) [у];

в) [ү].

2. Басымы соңгы иҗеккә төшкән сүзне билгеләгез. **(2 балл)**

а) *кайчан*;

ә) *йоклаганчы*;

б) *чөнки*;

в) *унынчы*.

3. Искергән сүзне билгеләгез. **(2 балл)**

а) *чирү*;

ә) *эшләпә*;

б) *мәктүп*;

в) *ноутбук*.

4. Фигыль ясагыч кушымчаларны билгеләгез. **(2 балл)**

а) -ча/-чә, -лап/-ләп;

ә) -ла/-лә, -лаш/-ләш;

б) -лы/-ле, -чан/-чән;

в) -чы/-че, -даш/-дәш.

5. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

***Иң*** *татлы тел – туган тел.* (Мәкаль)

а) теркәгеч;

ә) кисәкчә;

б) бәйлек;

в) аваз ияртеме.

6. Җөмләнең иясе дөрес күрсәтелгән рәтне билгеләгез. **(2 балл)**

*Бер иске дус ике яңа дустан ышанычлырак.* (Мәкаль)

а) *дус*;

ә) *дустан*;

б) *иске*;

в) *бер*.

7. Калын хәрефләр белән бирелгән сүзнең нинди җөмлә кисәгенә караганлыгы дөрес күрсәтелгән рәтне билгеләгез. **(2 балл)**

*Эше юк* ***кешегә*** *көн дә бәйрәм.* (Мәкаль)

а) тәмамлык;

ә) аергыч;

б) хәл;

в) ия.

8. Инкяр җөмләне билгеләгез. **(2 балл)**

а) *Менә алтын көз җитте.*

ә) *Агачлар алтын күлмәкләрен киделәр.*

б) *Бүген көн салкын түгел.*

в) *Әкрен генә яңгыр ява.*

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

***.......................*** *тартыклар шаудан тора. Сүзләр туры һәм* ***......................*** *мәгънәдә булырга мөмкин. Тезмә сүзләр ике яки икедән артык сүздән тора һәм* ***.................*** *мәгънә аңлата. Сыйфат ияреп килгән исем* ***...........................*** *дип атала. Ияртүче һәм* ***..........................*** *теркәгечләр була. Тәмамлыклар туры һәм* ***.....................*** *була. Аныклагычлар өтер, сызык, ике нокта һәм* ***......................*** *ярдәмендә аерымлана. Баш кисәкләрдән генә торган җөмлә* ***...................*** *җөмлә була.*

**III. Гамәли-иҗади бирем.**

1. Текстны татар теленә тәрҗемә итегез. **(16 балл)**

*В прошлом веке жил интересный человек – Владимир Иванович Даль. Главным делом его жизни было – собирать слова.*

*Даль изъездил всю Россию в поисках неизвестных ему слов, выражений. Он узнал их в походе, в крестьянской избушке, на ярмарке, на корабле, в рыбацкой артели. Владимир Иванович записывал их в тетради. Он отмечал, из какой местности слово, толковал смысл каждой пословицы, поговорки. Собранные сокровища он поместил в четырёх томах большой книги – словаре. Даль сберёг для народа живой русский язык.* (Интернеттан)

2. Татар телендә нинди сүзлекләр бар? Сүзләрне җыю, сүзлекләр төзү ни өчен кирәк? Шул хакта 12 җөмлә төзеп языгыз. **(12 балл)**